દરમિયાન બીજી એક વિચારણા એવી ચાલી રહી છે કે પ્રિયંકા ગાંધીને વારાણસીની બેઠક પરથી નરેન્દ્ર મોદીની સામે ઉમેદવાર બનાવવામાં આવે. ગઈ ચૂંટણીમાં મોદી સામે આમ આદમી પાર્ટીના અરવિંદ કેજરીવાલ ચૂંટણી લડ્યા હતા અને બહુ ખરાબ રીતે હાર્યા હતા. આગામી ચૂંટણીમાં કોંગ્રેસ, સમાજવાદી કે બહુજન સમાજ પાર્ટીના કોઈ મોટા નેતા મોદી સામે ઊભા રહેવા તૈયાર નથી. એ સ્થિતિમાં પ્રિયંકાને વિપક્ષના સર્વસંમત ઉમેદવાર તરીકે વારાણસીમાં ઊભા રાખવા જોઈએ એવો એક અભિપ્રાય છે. પ્રિયંકાને વારાણસીમાંથી ઉમેદવાર બનાવાય તો એ ચૂંટણી રસપ્રદ બને એ નિશ્ચિત છે, પરંતુ પછી આ ચૂંટણી એટલી હાઈ-પ્રોફાઈલ બની જાય કે રાહુલ ગાંધીની રાજકીય કારકિર્દીને માટે વિપરીત અસરકર્તા બનવાની શક્યતા વ્યક્ત થઈ રહી છે. બીજી બાજુ આ બેઠક પર મોદી સામે પ્રિયંકા પરાજિત થાય તો પ્રિયંકાની રાજકીય કારકિર્દી શરૃ થતાં પહેલાં જ પુરી થઈ જાય. અમેઠી-રાયબરેલી મત વિસ્તારોના જીવંત સંપર્કમાં પ્રિયંકા રહે છે એથી તેમને માટે વિજય આસાન બને.